राहत: हैपेटाइटस सी से ग्रस्त प्रत्येक मरीज का इलाज अब होगा निशुल्क
हैपेटाइटस-सीका इलाज कराने वाले मरीजों को बड़ी राहत स्वास्थ्य विभाग द्वारा दी गई है। मुख्यमंत्री मुफ्त इलाज योजना के तहत अब इस बीमारी से ग्रस्त हर मरीज का इलाज निशुल्क किया जाएगा। अब तक इस बीमारी के निशुल्क इलाज की सुविधा अनुसूचित जाति के लोगों को ही मिल रही थी। सामान्य वर्ग के लोग इससे वंचित थे। जबकि इलाज काफी महंगा है और जरूरतमंद को परेशानी होती है। शुक्रवार को सामान्य अस्पताल में हैपेटाइटस सी के इलाज को लेकर फार्मासिस्ट को ट्रेनिंग के लिए बुलाया गया। डीएचओ डा. गीता दहिया ने फार्मासिस्ट को दवा कैसे देनी है इसके बारे में विस्तार से जानकारी दी।
हैपेटाइटस सी बीमारी के लक्षण : हैपेटाइटससी बीमार एचआईवी के तरह संक्रमित बीमारी है। यह असंक्रमित इंजेक्शन के प्रयोग से, असंक्रमित ब्लेड के इस्तेमाल से फैलती है। इस बीमारी में पहले पीलिया हो जाता है और फिर लीवर कमजोर होने लगता है। मरीज बेहद कमजोरी महसूस करता है।
हैपेटाइटस-सी की जानकारी के लिए टैस्ट कराने में कोई परेशानी हो इसका भी विशेष ध्यान रखा गया है। इसके लिए निजी लैब ‘डा. लाल पैथ लैब’ से एमओयू हो गया है। सोनीपत में यह लैब अस्पताल के नजदीक ही है। लैब पर टैस्ट कराने के लिए मरीज को अस्पताल के डॉक्टर से पहले टोकन लेना होगा। जिसके बाद यह टोकन लैब पर जाकर एलटी को दिखाना होगा। तभी मरीज को निजी लैब पर निशुल्क टैस्ट की सुविधा मिल सकेगी।
सामान्य अस्पताल में हैपेटाइटस सी का टैस्ट इलाज फिलहाल नहीं हो पा रहा था। जो मरीज यहां आते हैं उन्हें रोहतक पीजीआई रैफर किया जाता है। जिसके चलते पहले से कमजोरी महसूस कर रहे मरीज को आवागमन में भारी परेशानी का सामना करना पड़ता है।
दोमाह में 23 मरीज : सोनीपतमें दो माह में अब तक 23 मरीज सामने आए हैं। इसमें सामान्य वर्ग के मरीज बेहद कम है। अब इलाज मुफ्त हुआ है तो आंकड़ा और बढ़ेगा।
स्वास्थ्य अधिकारियों ने बताया कि हैपेटाइटस सी का इलाज सही ढंग से हो सके, इसके लिए डा. योगेश गोयल को नोडल अधिकारी बनाया है। जबकि मरीज का इलाज फिजिशियन डा. सुशील करेंगे। फिजिशियन की ओपीडी पहले ही ज्यादा होती है। एक फिजिशियन की कमी से परेशानी हो सकती है।
^हैपेटाइटस-सी का इलाज अब जिला स्तर पर होगा। वह भी निशुल्क। फार्मासिस्ट को ट्रेनिंग दी गई है। पंचकूला में भी उनकी ट्रेनिंग हुई है। दवा के साथ टैस्ट की सुविधा मरीज को निशुल्क रहेगी।’’डाॅ. गीतादहिया, डीएचओ सोनीपत।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva